VEGA og Live Nation præsenterer

Et nyt Suicide Silence er i topform i Lille VEGA

*De sidste to år har budt på op- og nedture for det amerikanske deathcore-band Suicide Silence, men på deres nyeste plade viser de, hvordan man vender tragedie til topform. Oplev dem live, når de den 3. august ligger vejen forbi Lille VEGA.*

Det amerikanske deathcore-band [Suicide Silence](http://www.suicidesilence.net) har været gennem lidt af hvert, siden de blev dannet i 2002, men især de seneste to års begivenheder har påvirket bandet og deres nyeste plade *You Can’t Stop Me* (2014).

**Tragedier gør stærkere**

I 2012 omkommer Suicide Silence-forsanger Mitch Lucker i en tragisk motorcykelulykke, og bandet lukker ned i et år, indtil de i oktober 2013 beslutter sig for at fortsætte som band med den nye forsanger Hernan ”Eddie” Hermida i spidsen.

Herefter begynder arbejdet på en ny plade, som bliver til bandets fjerde fuldlængdealbum, *You Can’t Stop Me*, der udkommer i sommeren 2014.

Suicide Silence har selv udtalt, at albummet er deres mest følelsesladede til dato. Det er skabt med blod, sved og en masse tårer, hvilket de mener, gør det til deres vigtigste udgivelse til nu, og fortjener i den grad at blive hørt.

**Endnu skarpere end nogensinde før**
*You Can’t Stop Me* både introducerer og etablerer den nye forsanger Hermida, som på sangen ”[Inherit The Crown](https://www.youtube.com/watch?v=lKLlLizGjvM)”, men albummet er samtidig også en hyldest til båndet mellem det fornyede band og den afdøde forsanger.

Titlen på albummet og sangen ”[You Can’t Stop Me](https://www.youtube.com/watch?v=3ehCh4WNivQ)” er taget fra en samling af Luckers gamle tekster, og tilsat en endnu skarpere og fornyet blanding af death metal og metalcore fra de fem bandmedlemmer.
Og at de er tilbage knivskarpe og med ny energi beviste de, da de i sommer spillede på Copenhell – en præstation som [Gaffa](http://gaffa.dk/anmeldelse/85113?ref=camefromrelatedleft) kvitterede med fem stjerner og ordene: *”Hold da op for en kraftpræstation. Den havde man ikke lige set komme.”*

Suicide Silence tror om nogen på, at musik kan hele alle sår, og det beviser de med deres nyeste plade. Selv om, at de har været meget igennem, er de skarpere end nogensinde før, og der bliver derfor unik mulighed for at se opleve bandet i topform, når de ligger vejen forbi Lille VEGA den 3. august.

**Fakta om koncerten:**

Suicide Silence (US)

Mandag den 3. august kl. 21

Lille VEGA, Enghavevej 40, 1674 Kbh. V

150 kr. + gebyr